
Број: 05-96-82/2023
Датум: 11.12.2023.год.
     Одјељење за стамбено комуналне послове и послове саобраћаја Градске управе Града Зворник, рјешавајући по захтјеву инвеститора „MANCOM“ д.о.о. Ново Горажде, за издавање еколошке дозволе за објекат „Бензинска пумпа“ Каракај, ПЈ број 14, која се налази у насељу Каракај бб, град Зворник, од 02.11.2023.год., а на основу члана 85. и 89. Закона о заштити животне средине („Службени гласник Републике Српске“, број: 71/12, 79/15 и 70/20), као и члана 3. Правилника о постројењима која могу бити изграђена и пуштена у рад само ако имају еколошку дозволу („Службени гласник РС“, брoj 124/12) и члана 190. Закона о општем управном поступку („Службени гласник Републике Српске“, број: 13/02, 87/07, 50/10 и 66/18), доноси:

Р Ј Е Ш Е Њ Е
1. Даје се инвеститору „MANCOM“ д.о.о. Ново Горажде, ЕКОЛОШКА ДОЗВОЛА за објекат „Бензинска пумпа“ Каракај, ПЈ број 14, која се налази у насељу Каракај бб, град Зворник, на грађевинској парцели означеној као к.ч. број: 5329/14, 5329/26 и 5329/27  К.О. Зворник. 
2. Опис активности и постројења за које се издаје еколошка дозвола:
       Објекат се налази у мјесту Зворник, са лијеве стране магистралног пута Зворник – Бијељина. На предметној локацији „MANCOM“ д.о.о. Пословна јединица број 14 “Бензинска пумпа” Каракај налазе се бензинска пумпа са гасном станицом за ТНГ и објекат за складиштење грађевинског материјала.

  Погони и постројења за које се издаје еколошка дозвола су:
1) бензинска станица за снабдјевање течним нафтним горивом, димензијa: 20,25 x 12,90 m),  спратност Пр+0: 
     - подземни резервоари: резервоар за бензин БМБ 95  V=60 m 3, резервоар за дизел (Еуро 5)  V=60 m 3.
- надстрешница – површине: 268м2;  

- плинска станица за складиштење и дистрибуцију ТНГ (резервоар за течни нафтни гас V=30m3) 

- апарати за точење: 1 комад „мултиплекс“,  1 комад  „дуплеx“.
2) складиште грађевинског материјала, димензија: 40,38 x 14,38 m, спратност Пр+0, састоји се из следећих просторија: складишта грађевинског материјала (предња фасада је отворена), магацина, канцеларије са изложбеним дијелом, оставе и тоалета за запослене.  
3) Помоћни објекти опште намјене: продајни простор, магацин, и мокри чвор
3. Инвеститор „MANCOM“ д.о.о. Ново Горажде,  дужан је:
         3.1.  Да током изградње, рада и престанка рада предметног објекта, испуни обавезе заштите животне средине у складу са чланом 83. Закона о заштити животне средине („Службени Гласник РС“, број: 71/12, 79/15 и 70/20) тако:

· Да се предузму све одговарајуће превентивне мјере тако да се спречи загађивање и да се не проузрокује значајније загађење.

· Да се примјењују најбоље расположиве технике.

· Да избјегава продукцију отпада.

· Уколико долази до стварања отпада, количина ће се свести на најмању могућу мјеру или ће се вршити рециклажа или уколико то није технички или економски изводљиво, отпад се одлаже а да се при том избјегава или смањује било какав негативан утицај на животну средину.
· Да се енергија и природни ресурси ефикасно користе.

· Да се предузму неопходне мјере за спречавање несрећа и ограничавање њихових посљедица.

· Да се предузму неопходне мјере након престанка рада постројења да би се избјегао било какав ризик од загађења и да би се локација на којој се постројење налази вратила у задовољавајуће стање.

          3.2. Уколико одговорно лице постројења, током трајања важења издате еколошке дозволе планира промјену природе или функционисања постројења или проширење постројења које може утицати на животну средину, дужан је о томе обавестити орган надлежан за издавање еколошке дозволе писаном обавијешћу, сходно чл. 96. Закона о заштити животне средине. 
3.3. Инвеститор „MANCOM“ д.о.о. Ново Горажде, дужан је да током рада и престанка рада предметног објекта, а у складу са достављеном документацијом за издавање еколошке дозволе, примјени мјере ублажавања негативних утицаја на животну средину, а посебно:
3.3.1.    Заштита ваздуха и заштита од буке

· Потребно је асфалтирати манипулативне и радне површине ради лакшег чишћења и одржавања.
· Адекватном организацијом рада спречити стварање гужве и застоја. 

· Све манипулативне површине је потребно редовно чистити, влажити, прати и одржавати да би се спријечиле прекомјерне концентрације лебдећих честица око објекта при кретању људи и материјала. 
· Квалитет ваздуха на локацији мора бити у складу са Уредбом о вриједностима квалитета ваздуха („Службени гласник Републике Српске“ број 124/12).
· Контролисати исправност комплетне инсталације за ТНГ.
· Да би се ублажио повећани ниво буке која настаје при раду опреме првенствено се морају редовно вршити испитивања опреме и машина и одржавати исте према упутству произвођача.
· Користити технички исправну механизацију (цистерне или друга возила).
· У случају повећаног нивоа буке усљед рада уређаја у објектима, извршити у складу са техничким могућностима херметизацију извора буке, постављања звучних зидова итд.
· Смањити на најмању могућу мјеру емисије загађујућих материја и непријатних мириса у ваздух уз примјену најбоље расположивих технологија.
· Испуњавање услова предвиђених Правилником о граничним вриједностима интензитета звука („Службени гласник Републике Српске“, број 02/23).
· Извршити правилан одабир и диспозицију дрвореда и другог зеленила у циљу формирања заштитних баријера, са циљем смањења буке и прашине.
3.3.2.    Заштита вода и земљишта
· Само пречишћене воде испуштати у крајњи реципијент у складу са Правилником о условима за испуштање отпадних вода у јавну канализацију („Службени гласник РС“, број: 44/01).
· Санитарно – фекалне воде испустати у јавну канализацију у складу са Правилником.
· Атмосферске зауљене воде са манипулативног платоа (око точећих мјеста и са саобраћајница) одводити у  сепаратор масти и уља у складу а тек након третмана кроз исти упустати у крајњи реципијент.
· Канале за прикупљање површинских (атмосферских) вода одржавати чистим као и систем за прикупљање вода са кровоа.
· Атмосферске  воде са крова објекта преко олука одводитит и упуштати у кишну канализацију.
· Сепаратор масти и уља треба редовно чистити и одржавати у функционалном стању како би се успјешно одвајале зауљене фазе приспјелог ефлуента прије пуштања у крајњи реципијент и о томе водити уредну евиденцију.
· Талог из сепаратора редовно чистити и одвозити од стране овлаштене институције са којом треба склопити уговор.
· Правилно одржавање сепаратора:

a) Сваких 15 дана, односно послије велике кише или прања платоа отворити поклопац коморе сепаратора те извршити испуштање масноће и уља у посуду за талог, затим поново затворити затварач. О томе водити књигу евиденција са назначеном количином прикупљених масноћа, даном  пражњења, начином и мјестом одлагања зауљеног отпада.

б) Сваких шест мјесеци улазне коморе сепаратора очистити од чврстог материјала    (пијесак и шљунак). Када се напуни посуда за талог извршити пумпање талога клипном пумпом. Поред сепаратора треба да се налази  непропусна посуда у коју се сипају издвојене материје из сепаратора.

             в) Поклопци сепаратора морају бити закључани. Код сваког рада у сепаратору забрањује се прилаз са отвореним пламеном.
· Водити књигу евиденције чишћења и одржавања сепаратора (датум и вријеме контроле, датум и вријеме чишћења, количине уља и муљева, име, презиме и потпис одговорног лица за чишћење, име и презиме и потпис лица које је преузело отпадне материје). 

· Најмање једанпут у 10 година вршити недеструктивну контролу дебљине зидова резервоара и провјера непропусности у циљу заштите земљишта и подземних вода.

· Квалитет земљишта са површина око претакалишта течних нафтних горива, препурука је да се прати сваке три године, са аспекта контаминираности земљишта тешким металима,  укупним уљима и ПЦБ-а. 
· Све отпадне воде треба третирати наначин да се не угрози квалитет подземних, површинских вода и земљишта.
· Да би се опасност од разлијевања одређене количине горива из цистерне свела на минимум, истакање вршити строго под контролом руководиоца истакања.
· Манипулативни плато редовно одржавати, тј. свакодневно како неби дошло до непотребних загађења вода.
· У случају акцидентног излијевања нафте и нафтних деривата на локацији одмах извршити њихово прикупљање коришћењем комерцијалних патентираних средстава – апсорбенс (пијесак, пиљевина, екопор и др.) и настали отпад одложити као опасни.
· Не смије се вршити неправилно одлагање било какве врсте отпадних материја на локацији предметног објекта.
· Прописно очистити и одржавати круг објекта и уклонити све сувишне предмете. 
· Заштита подземних вода и земљишта од другог комуналног отпада насталог у процесу рада, врши се сакупљањем истог у одговарајуће контејнере и редовним одвозом на комуналну депонију.
3.3.3.    Мјере за управљање отпадом

· Отпад који настаје на локацији предузећа прикупљати и раздвајати на мјесту настанка у складу са Планом управљања отпадом и Правилником о категоријама, испитивању и класификацији отпада („Службени гласник РС“, број: 19/15 и 79/18).
· Обезбједити намјенске посуде за селективно прикупљање амбалаже, исте складиштити на сухом и наткривеном мјесту. По прикупљању већих количина исте продавати у секундарне сировине.

· Није дозвољено мијешати опасни и неопасни отпад.

· За збрињавање мјешовитог комуналног отпада поставити одговарајући број контејнера/канти које треба празнити од стране надлежног  комуналног предузећа с којим треба склопити Уговор.

· Талог из сепаратора масти и уља редовно чистити и збрињавати од стране овлаштене организације.

· Папирну, картонску и пластичну амбалажу одлагати заједно са комуналним отпадом.

· Контејнери/бурад за складиштење свих врста отпада на локацији морају бити јасно означени типом и нивоом опасности, и морају бити смјештени на бетонске/асфалтне подлоге, лако приступачне за прање и чишћење и пражњење.

· Обезбиједити довољне количине апсорбента у случају излијевања нафте и нафтних деривата.

· Склопити Уговор за збриљавање опасног отпада са организацијом овлаштеном за збрињавање ове врсте отпада.

· Опасни отпад (зауљене крпе или зауљена заштитна радна одјећа, контаминирани отпад, употребљени адсорбенс...) одлагати у водонепропусни контејнер затвореног типа до коначног збрињавања.
· Водити мјесечну и годишњу евиденцију о количинама насталог отпада.
· Радници су обавезни да  превентивно спријече настајање и расипање чврстог и течног отпада.

· Инвеститир је дужан да склопи уговоре за коначно збрињавање свих врста отпада који се продукује у склопу локације, закључно са овлаштеним оператерима, у складу са Законом о управљању отпадом („Службени гласник РС“, број: 111/13, 106/15, 16/18, 70/20, 63/21 и 65/21). 

· Поштовати мјере и активности дефинисане Планом управљања отпадом уз обавезно вођење евиденције продукованих врста отпада. 

· Адекватном организацијом процеса рада спречити настајање и расипање свих врста отпада.
· План управљања отпадом треба ажурирати сваких пет година, сходно чл. 22. Закона о управљању отпадом („Службени гласник РС“, број: 111/13, 106/15, 16/18, 70/20, 63/21 и 65/21).
· Именовати координатора за отпад сходно чл. 31. Закона о управљању отпадом.
· Врсте отпада које настају у фази рада пострјења и које се морају адекватно збринути:
Табела бр.1: Врсте  отпада које се могу јавити током рада пословног објекта 
	ШИФРА
	НАЗИВ ОТПАДА

	15 01
	Отпади од рафинације нафте

	15 01 03*
	Муљеви са дна резервоара

	15 01 05*
	Мрље истекле нафте

	15 01 06*
	Зауљени муљеви од поступка одржавања погона и опреме

	13 
	ОТПАДИ ОД УЉА И ОСТАТАКА ТЕЧНИХ ГОРИВА (ОСИМ ЈЕСТИВИХ УЉА И ОНИХ У ПОГЛАВЉИМА 05, 12 и 19) 

	13 02*
	Отпадна моторна уља, уља за мјењаче и подмазивање

	13 05 
	Садржај сепаратора уље/вода

	13 05 01*
	Чврсте материје из пјесколова и сепаратора уље/вода  

	13 05 02*
	Муљеви из сепаратора уље / вода

	13 05 06*
	Уља из сепаратора уље / вода

	13 05 07*
	Зауљена вода из сепаратора уље/вода   

	13 05 08*
	Мјешавине отпада из коморе за отпад  и сепаратора уље/вода

	13 07
	Отпади од течних горива   

	13 07 01*
	Погонско гориво и дизел   

	13 07 02*
	Бензин   

	13 07 03*
	Остала горива  /укључујући мјешавине/  

	15
	ОТПАД ОД АМБАЛАЖЕ, АПСОРБЕНТИ, КРПЕ ЗА БРИСАЊЕ, ФИЛТЕРСКИ МАТЕРИЈАЛИ И ЗАШТИТНЕ ТКАНИНЕ, АКО НИЈЕ ДРУГАЧИЈЕ СПЕЦИФИКОВАНО

	15 01
	Амбалажа (укључујући одвојено сакупљани комунални амбалажни отпад) 

	15 01 01
	папирна амбалажа

	15 01 02
	пластична амбалажа   

	15 01 07
	стаклена амбалажа   

	15 02
	Апсорбенси, филтерски материјали, материјали за упијање и заштитна одјећа 

	15 02 02*
	апсорбенти, материјали за филтере (укључујући филтере за 

уље који нису другачије спецификовани), крпе за брисање, заштитна одјећа, који су контаминирани опасним супстанц.

	15 02 03
	Апсорбенти, материјали за филтере, крпе за брисање, заштитна одјећа која је другачија од 15 02 02* 

	20
	КОМУНАЛНИ ОТПАДИ (КУЋНИ ОТПАД И СЛИЧНИ КОМЕРЦИЈАЛНИ И ИНДУСТРИЈСКИ ОТПАДИ), УКЉУЧУЈУЋИ ОДВОЈЕНО САКУПЉАЊЕ ФРАКЦИЈЕ

	20 03
	Остали комунални отпади

	20 03 01
	Мијешани комунални отпад

	20 03 07
	Кабасти отпад

	20 03 99
	Комунални отпад који није другачије спецификован


             Напомена: Опасни отпад у Каталогу отпада има ознаку звјездице (*)
            3.3.4.   Мјере заштите у случају инцидентних ситуација
У случају већег излијевања горива:

· У угроженој зони одмах зауставити аутомате, искључити изворе паљења, не пушити, угасити отворен пламен и не користити електричне прекидаче који варниче.

· Уклонити све изворе паљења и топлоте.

У случају пожара потребно је предузети сљедеће мјере:

· Потребно је извршити евакуацију објекта.

· Приступити гашењу пожара средствима за гашење (угљендиоксид и прах).

· Обезбједити несметан приступ објектима (за ватрогасну службу и сл.).

· Извршити потпуну санацију евентуално настале штете у што краћем временском року.

Остале мјере 
· Поклопац изнад окна резервоара држати закључан у циљу безбједности.
· Постављати знаке обавештења и забране на простору око аутоцистерне и окна у коме су смјештени прикључци подземног резервоара за вријеме претакања течних нафтних горива - дозвољен је приступ само запосленом особљу. 

· Периодична контролисати и провјеравати исправност апарата за гашење почетног пожара. 

· Стручно оспособити раднике за рад са запаљивим течностима, и за рад на аутоматима на бензинској и плинској станици (ТНГ).  

            3.3.5.   Мјере након затварања постројења
· Извршити измјештање опреме за рад са локације.
· Уклонити сав отпадни материјал у складу са његовим карактеристикама.
· У потпуности уклонити све медије из грађевина са свим пратећим садржајима, као и остатке материјала у залихи, те све врсте отпадних материјала у складу с важећим законским и интерним прописима.

· Придржавати се прописаних мјера и стандарда ако се предузму активности рушења грађевина те осигурати надзор надлежних служби.
         3.4. Инвеститор, „MANCOM“ д.о.о. Ново Горажде, обавезан је да се придржава и осталих мјера заштите животне средине предвиђених у Доказима уз захтјев за издавање еколошке дозволе за предметни објекат.
-
4. Приликом рада постројења не смију се прекорачити граничне вриједности за загађујуће материје и то:
         4.1. Вриједности квалитета ваздуха на предметној локацији треба бити у складу са Уредбом о вриједностима квалитета ваздуха („Службени гласник Републике Српске“ број 124/12). 
Табела бр. 2: Граничне вриједности, толерантне вриједности и граница толеранције за ваздух у циљу заштите здравља људи
	Период узимања

Средње вриједности мјерења
	Гранична вриједност
	Граница толеранције
	Толерантна

вриједност

	Сумпор – диоксид SO2
	
	
	

	Један сат
	350 µg/m3 не смије се прекорачити више од 24 пута у једној календарској години
	150 µg/m3
( 43 % од граничне вриједности ) 1.јануар 2013,године,с тим да се граница толеранције од 1.Јануара 2015год, и сваких 12 мјесеци након тога смањује на једнаке годишње постотке да би се до 1.јануара 2021,достигло 0 %


	500 µg/m3

	Један дан
	125 µg/m3, не смије се прекорачити више од три пута у једној календарској години
	125 µg/m3

	календарска година
	50µg/m3
	
	50 µg/m3

	Азот - диоксид NO2
	
	
	

	Један сат
	150 µg/m3
не смије се прекорачити више од 18 пута у једној календарској години
	75 µg/m3 ,( 50 % од граничне вриједности ) 1.Јануара 2013,с тим да се граница толеранције од 1.Јануара 2015 године и сваких 12 мјесеци након тога смањује на једнаке годишње постотке ,да би се до 1. Јануара 2021,године достигло 0 %
	225 µg/m3

	Један дан
	85 µg/m3
	40 µg/m3( 47 % од граничне вриједности) 1.Јануар 2013,с тим да се граница толеранције од 1.Јануара 2015 године и сваких 12 мјесеци након тока смањује на једнаке годишње постотке ,да би се до 1.јануара 2021,године достигло 0%
	125 µg/m3

	Календарска година
	40 µg/m3
	20 µg/m3 (50% од граничне вриједности)1.Јануара 2015 године и сваких 12 мјесеци након тога смањује на једнаке годишње постотке .да би се до 1.Јануара 2021,годишње достигло 0%
	60 µg/m3

	Суспендоване честице (МР10)

	Један дан
	50 µg/m3 не смије се прекорачити више од 35 пута у једној календарској години
	25 µg/m3 (50% од граничне вриједности)1.Јануара 2015 године и сваких 12 мјесеци након тога смањује на једнаке годишње постотке .да би се до 1.Јануара 2021,годишње достигло 0%
	75 µg/m3

	Календарска година
	40 µg/m3
	5 µg/m3 (20% од граничне вриједности) 1.Јануар 2013, с тим да се граница толеранције од 1 .јануара 2015 године и сваких 12 мјесеци након тога смањује на једнаке годишње постотке, да би се до 1.јануара 2021,год, достигло 0%
	48 µg/m3

	Угљен - моноксид (СО)

	Максимална дневна осмочасовна вриједност
	10 µg/m3
	6 µg/m3 (60% од граничне вриједности) 1,Јануар 2013,ц тим да се граница толеранције од 1.Јануара 2015 године и 12 мјесеци након тога смањује на једнаке годишње постотке ,да би се до 1. Јануара 2021, године достигло 0%
	16 µg/m3

	Један дан
	5 µg/m3
	5 µg/m3 (100% од граничне вриједности) 1.јануар 2013, с тим да се граница толеранције од 1.Јануара 2015 и сваких 12 мјесеци након тога смањује на једнаке постотке ,да би до 1.Јануара 2021,године достигло 0%
	10 µg/m3

	Календарска година
	3 µg/m3
	
	3 µg/m3


          4.2.   Бука ван локације предметног објекта несмије да прелази дозвољени ниво буке  који је прописан Правилником о граничним вриједностима интензитета звука („Службени гласник Републике Српске“, број 02/23). Предметни објекат налази у шестој зони. Дозвољени нивои вањске буке дати су у сљедећој табели. 
Табела бр. 3:  Граничне вриједности индикатора буке на отвореном и у затвореном простору
	ЗОНА
	НАМЈЕНА ПРОСТОРА
	Највиши допуштени мјеродавни ниво буке

LReaqT /dB (A)

	
	
	Lday
	Levening
	Lnight
	Lden

	1.
	Подручја намијењена за одмор, лијечење и опоравак, тиха подручја изван насељеног подручја, укључујући и све категорије заштићених подручја у Републици Српској (национални парк, строги резерват природе, посебни резерват природе, споменик природе, заштићено станиште, заштићени природни пејзаж, заштићени културни пејзаж, парк природе, парк шума, објекат обликоване природе и споменик парковске архитектуре)
	50
	45
	40
	50

	2.
	Искључиво стамбена подручја или тиха подручја унутар насељеног подручја (предшколске и школске зоне)
	55
	55
	40
	56

	3.
	Подручја мјешовите намјене, односно подручја већински стамбене намјене
	55
	55
	45
	57

	4.
	Подручја мјешовите намјене, односно подручја већински пословне намјене (пословно – стамбена подручја, трговачко – стамбена подручја) и подручја непосредно уз магистралне и главне градске саобраћајнице
	65
	65
	50
	66

	5.
	Подручја искључиво занатске, услужно – трговачке, спортско – рекреационе и угоститељско – туристичке намјене
	65
	65
	55
	67

	6.
	Индустријска, складишна и сервисна подручја и транспортни терминали
	На граници ове зоне бука не смије прелазити граничну вриједност у зони са којом се граничи


Зоне намјене простора из табеле одређују се на темељу докумената просторног уређења и Закона о заштити природе („Службени гласник Републике Српске“ број: 20/14). 
  4.3.   Граничне вриједности отпадних вода које се испуштају у крајњи рецепијент – јавну канализацију морају да буду у складу са Правилником о условима за испуштање отпадних вода у јавну канализацију („Службени гласник Републике Српске“ бр. 44/01): 
Табела бр. 4: Граничне вриједности за квалитет отпадне воде која се смије испустити у јавну канализацију
	Параметри
	Јединица
	Метода
	Граничне  вриједности

	
	
	
	површинске воде
	јавна канализација

	pH
	pH jedinica
	BAS ISO 10523:2002
	6,50–9,00
	6,50–9,50

	Изглед
	organolept
	EN 1622:1997
	
	-

	Мирис
	organolept
	EN 1622:1997
	
	-

	Седиментиране материје
	ml/l
	EPA 160.5
	0,5
	5,0

	Електропроводљивост
	µS/cm
	BAS EN 27888:2002
	
	-

	Суспендоване материје
	g/m3
	BAS EN 872:2002
	35
	500

	HPK
	gO2/m3
	BAS ISO 6060:2000
	125
	-

	BPK5
	gO2/m3
	BAS ISO 5815:2000
	25
	-

	NH4-N
	g/m3 N
	BAS ISO 7150:2002
	10
	40

	NO2-N*
	g/m3 N
	EPA 354.1
	1
	10

	NO3-N
	g/m3 N
	BAS ISO 7890-3:2002
	15
	-

	Органски азот-Кјелдал
	g/m3 N
	BAS EN 25 663:1993
	-
	-

	Укупни азот
	g/m3N
	orgN+NH4-N+NO2-N+  NO3-N
	15
	100

	Укупни фосфор/ортофосфати
	g/m3 P
	ISO 6878:2004
	3
	5,0

	Сулфати
	g/m3
	EPA 375.3
	200
	200

	Хлориди
	g/m3
	BAS ISO 9297:2002
	250
	250

	Гвожђе
	mg/m3
	BAS ISO 6332:2000
	2000
	-

	Цинк
	mg/m3
	BAS ISO 8288:2002
	1000
	2000

	Олово
	mg/m3
	BAS ISO 8288:2002
	10
	500

	Бакар
	mg/m3
	BAS ISO 8288:2002
	300
	1000

	Кадмијум
	mg/m3
	BAS ISO 8288:2002
	10
	50,0

	Никл
	mg/m3
	BAS ISO 8288:2002
	10
	50,0

	Манган
	mg/m3
	BAS ISO 6333:2003
	500
	500

	Садржај уља и масти
	mg/m3
	APHAAWWA-WPCF 85
	500
	100000

	Детерџенти
	mg/m3
	EN 903:2009
	1000
	10000


          4.4.  У случају инцидентне ситуације, препорука је да се изврши узорковање контаминираног земљишта и изврши испитивање специфичних параметара у сагласности са Правилником о граничним и ремедијационим вриједностима загађујућих, штетних и опасних материја у земљишту  ("Службени гласник  Републике Српске", бр.82/21). 
Табела бр. 5:  Граничне ремедијационе вриједности за потребе санације загађеног  земљишта 
	Елементи
	Уредба о системском праћењу  стања квалитета земљишта
(“Службени гласник Р.С.“ бр. 88/2020)
	Правилник о утврђивању дозвољених количина  штетних и опасних твари у земљишту
("Службени гласник Р.Српске  број 56/16).

	Изражени  у  мг/кг  (с.м.)

( с.м. -  сува материја)
	Гранична
вредност
	Ремедијациона
вредност
	Пјесковито                        тло
	Прашкасто иловасто тло
	Глиновито
тло

	Кадмијум (Cd)
	0,8
	12
	0,50
	1,0
	2,0

	Олово  (Pb)
	85
	530
	50
	100
	150

	Цинк  (Zn)
	140
	720
	60
	150
	200

	Хром (Cr)
	100
	380
	40
	80
	120

	Никl  (Ni)
	35
	210
	30
	50
	75

	Бакар  (Cu)
	36
	190
	60
	90
	120

	Жива (Hg) 
	0,3
	10
	0,5
	1,0
	1,5

	Арсен (As) 
	29
	55
	10
	15
	20

	Манган (Mn)
	Границна вриједност 1000 mg/l * (Ресуловић);      > 1000 mg/l  лишће биљака почиње да се суши.

	Полициклични ароматски   угљоводоници (PAH)
	1
	40
	1 (скелетна)
	2 (тешка)

	Укупни полихлорир. бифенили  (PCB)
	0,02
	1
	0,20
	0,20
	0,20

	Укупни нафтни  угљоводоници   
	-
	-
	1000 (скелетна)
	2000 (тешка)

	Минерална уља 
	50
	5000
	-
	-


5. Мониторинг
         5.1.  Одговорно лице „MANCOM“ д.о.о. Ново Горажде, дужно је спроводити мониторинг загађујућих материја у периоду важења еколошке дозволе како је прописано у табели:
Табела  бр. 6: План мониторинга     
	Параметри за мјерење на бензинској пумпи  и  плинској станици (ТНГ)
	Број мјерења

	Квалитет ваздуха/имисија загађујућих материја у ваздуху – простор око аутомата  и ревизионог шахта у складу са Уредбом о вриједностима квалитета ваздуха  („Службени гласник Републике Српске“, број 124/12)
	1 x годишње

	Квалитет отпадне воде – 1 мјерно мјесто, сепаратор масти и уља, на испусту или  преливна комора   (бензинска станица)  Правилник о условима испуштања отпадних вода у јавну канализцију  („Службени гласник Републике Српске“,  бр. 44/01).
	2 x годишње

	Ниво буке и микроклиматска мјерења – 1 мјерно мјесто крајња к.ч. према  најближој стамбеној јединици – Правилником о граничним вриједностима интензитета звука („Службени гласник Републике Српске“, број 02/23).
	1 x годишње

	Анализа земљишта – око ревизионог шахта / 1x у 3 године (препорука),  или случају инцидентне ситуације или на захтјев еколошког инспектора
	По налогу еколошког  инспектора


5.2. Мониторинг обавља овлашћено правно лице а о резултатима мониторинга одговорно лице обавјештава надлежни орган у поступку обнављања и ревизије еколошке дозволе. 

6.  Чланом 102. Закона о заштити животне средине („Службени гласник РС“, број: 71/12, 79/15 и 70/20) прописана је обавеза вођења Регистара постројења и загађивача.
6.1. Одговорно лице предметног објекта дужно је поступати по члану 8. Правилника о методологији и начину вођења регистара постројења и загађивача („Службени гласник РС“, број 92/07) и извјештава  надлежни орган у Градској управи Града Зворник о подацима наведеним у Табели 2. у формату прописаном у Табели 3. а  које се налазе у прилогу Правилника.
Напомена: Одговорно лице дужно је доставити извјештај надлежном органу управе до 30.јуна текуће године за претходну годину извјештавања. 

7.  Да би се заштитила животна средина, то јест вода, ваздух и земљиште инвеститор је у обавези да испуни предвиђене мјере заштите прописане и другим сагласностима, као и у Доказима уз захтјев за издавање еколошке дозволе.
8.  Саставни дио овог рјешења су Докази уз захтјев за издавање еколошке дозволе и План управљања отпадом, израђени од овлашћене институције „SISTEM QUALITA, S“ д.о.о. Пале.
         9.  Сваку од промјена потребно је документовати преко овлаштених субјеката (институција које се баве заштитом радне и животне средине). 
        10.  Еколошка дозвола се издаје на период од 5 (пет) година а што је у складу са чл. 90. став 7. Закона о заштити животне средине („Службени гласник РС“, број: 71/12, 79/15 и 70/20). 
        11.  Обнављање еколошке дозволе врши се на захтјев одговорног лица, који се подноси надлежном органу најкасније три мјесеца прије истека рока, уз који се прилажу докази који су потребни у сврху обнављања и ревизије услова из наведене дозволе (чл. 94. Закона о заштити животне средине и чл. 5. Правилника о поступку ревизије и обнављања еколошких дозвола („Службени гласник РС“, број: 28/13 и 104/17)).
О Б Р А З Л О Ж Е Њ Е

         Инвеститор, „MANCOM“ д.о.о. Ново Горажде, дана 02.11.2023.год., поднео је Градској управи Града Зворник, Одјељењу за стамбено комуналне послове и послове саобраћаја Захтјев за издавање еколошке дозволе за објекат „Бензинска пумпа“ Каракај, ПЈ број 14, која се налази у насељу Каракај бб, град Зворник, на грађевинској парцели означеној као к.ч. број: 5329/14, 5329/26 и 5329/27  К.О. Зворник.

         Уз Захтјев су достављени Докази, које је урадила овлашћена институција „SISTEM QUALITA, S“ д.о.о. Пале, која поседује лиценцу за обављање дјелатности из области заштите животне средине, број: 27-Е/06 од 30.10.2019.год. Докази уз захтјев и План управљања отпадом су саставни дио овог Рјешења. 
Инвеститор је уз Захтјев за издавање еколошке дозволе, поред Доказа број: 10-2421/23 од 25.10.2023.године, приложио и сљедећу документацију:
· Рјешење о регистрацији, Окружни привредни суд у Источном Сарајеву, број: 061-0-Рег-23-000441 од 31.08.2023.год.
· Урбанистичко технички услови, Одјељење за просторно уређење, Административна служба Општине Зворник, број: 04-364-164/07 од 03.07.2007.год.

· Рјешење, Одјељење за просторно уређење, Административна служба Општине Зворник, број: 04-361-227/07 од 20.12.2007.год.
· Посједовни лист – број: 5496, Републичка управа за геодетске и имовинско – правне послове Бања Лука, ПЈ Зворник, број: 21.21-952.1-1-1905/2023-1 од 20.10.2023.год.

· Земљишнокњижни извадак, Републичка управа за геодетске и имовинско – правне послове Бања Лука, ПЈ Зворник, број: 21.21-714.1-1-327/2023 од 21.03.2023.год.

· Рјешење, Одјељење за просторно уређење, Административна служба Општине Зворник, број: 04-364-276/07 од 08.11.2007.год.
· Употребна дозвола, ЈНУ „Институт за заштиту и екологију РС“ Бања Лука, број: 008-1717/21 од 29.09.2021.год.
· Употребна дозвола, ЈНУ „Институт за заштиту и екологију РС“ Бања Лука, број: 009-214/23 од 13.02.2023.год.
· Употребна дозвола, ЈНУ „Институт за заштиту и екологију РС“ Бања Лука, број: 007-1717/21 од 29.09.2021.год.
· Рјешење о водној дозволи, ЈУ „ВОДЕ СРПСКЕ“ Бијељина, број: 01/10-3-3231-1/2022 од 20.05.2022.год.

· Уговор о пружању и коришћењу комуналних услуга, А.Д. „ВОДОВОД И КОМУНАЛИЈЕ“ Зворник, број: 3664 од 19.09.2023.год. 

· Копија катастарског плана, Републичка управа за геодетске и имовинско – правне послове, КО Зворник, број плана: 12, од 23.10.2023.год.

· Рјешење, Републичка управа за геодетске и имовинско – правне послове, ПЈ Зворник, број: 21.21-952.1-1139/2023 од 20.10.2023.год.
· Рјешење, Републичка управа за геодетске и имовинско – правне послове, ПЈ Зворник, број: 21.21/714.1-323/23 од 20.10.2023.год.
· Ситуационо – локациона скица, Одјељење за просторно уређење Општине Зворник, од 30.10.2007. год.
· План управљања отпадом, „SISTEM QUALITA, S“ д.о.о. Пале, број протокола: 10-2423/23 од 25.10.2023.год.
· Доказ о уплати градске административне таксе.

       Сходно члану 88. Закона о заштити животне средине, заинтересована јавност је о поднешеном захтјеву била упозната обавјештењем постављеним на огласној плочи Градске управе Града Зворника и на интернет страници Града Зворник у периоду 06.11.- 06.12.2023. год. У Законом предвиђеном року од 30 дана  није изјављена ниједна примједба.
          О резултатима мониторинга одговорно лице обавјештава надлежни орган у поступку обнављања и ревизије еколошке дозволе, сходно члану 92. Закона о заштити животне средине („Службени гласник РС“, број: 71/12, 79/15 и 70/20).
Одговорно лице предметног објекта дужно је обавестити надлежни орган о промјени одговорног лица, на основу члана 4. Правилника о поступку ревизије и обнављања еколошких дозвола („Службени гласник РС“, број: 28/13 и 104/17 ).
Одговорно лице предметног објекта сходно члану 8. став 2. Правилника о методологији и начину вођења регистра постројења и загађивача („Службени гласник РС“, бр. 92/07) дужно је доставити извјештај о постројењима / загађивачима надлежном органу Градске управе Града Зворник о подацима наведеним у Табели 2. у формату прописаном у Табели 3. а  које се налазе у прилогу Правилника.
Одговорно лице предметног објекта дужно је поднијети захтјев за обнову еколошке дозволе најкасније три мјесеца прије истека важеће дозволе, на основу члана 5. Правилника о поступку ревизије и обнављања еколошких дозвола („Службени гласник РС“, број: 28/13 и 104/17) и чл. 94. Закона о заштити животне средине („Службени гласник РС“, број: 71/12, 79/15 и 70/20).
 Имајући у виду да су докази у складу са чланом 85. Закона о заштити животне средине  („Службени гласник РС“, број: 71/12, 79/15 и 70/20), да је инвеститор приложио сву неопходну документацију, као и да није било примједби јавности  одлучено је као у диспозитиву рјешења.
Градска административна такса је наплаћена у износу од 40,00 КМ и наплаћена је по тарифном броју 10. Одлуке о административним таксама Града Зворника („Службени гласник Града Зворника“, број 3/16 и 8/21).
Против овог рјешења допуштена је жалба Министарству за просторно уређење     грађевинарство и екологију Републике Српске у року од 15 дана од дана достављања рјешења.
Жалба се предаје путем овог органа писмено или усмено на записник, а таксира се са 10,00 КМ републичке административне таксе, по тарифном броју 2. Закона о административним таксама („Службени гласник РС“, број: 100/11, 103/11, 67/13 и 123/20).
        Обрадила
      Сања Бјековић
Доставити :                                                                                       НАЧЕЛНИК  ОДЈЕЉЕЊА

- подносиоцу захтјева                                                               Бранко Јашић, дипл.инж.
- еколошком инспектору
- архива

- евиденцији
11

